C 125/60
DA
Den Europæiske Unions Tidende
5.4.2023
Onsdag den 14. september 2022
2. glæder sig over initiativet vedrørende det nye europæiske Bauhaus, som sigter mod at skabe en tværeuropæisk kulturel bevægelse, der vil bidrage til et mere intelligent, bæredygtigt, inklusivt og behageligt livsmiljø og fremme lokal og global viden; understreger, at det først og fremmest skal fokusere på at forbedre borgernes livskvalitet ved at skabe sunde og økonomisk overkommelige boligområder, nytænke status quo og omdanne de områder, bygninger, byer og territorier, som de bor i, herunder i mindre udviklede områder, forstæder, landdistrikter, fjerntliggende eller grænseoverskridende områder og regioner, i overensstemmelse med EU's dagsorden for byerne, og bygge videre på det vellykkede arbejde, som Urbact (programmet for netværk til byudvikling) har udført, samtidig med at det skal forbedre sameksistensen og det offentlige rum med henblik på social og territorial samhørighed og det demokratiske liv, tage fat på den geografiske adskillelse og den historiske udstødelse af sociale grupper samt beskytte miljøet under planlægningen og opførelsen af bygninger og omkringliggende områder;
3. anerkender det nye europæiske Bauhaus som et kreativt, inter- og tværfagligt initiativ, der for første gang bringer arkitektur, design, kunst og videnskab til hjertet af EU's politikker, samtidig med at det sigter mod at bidrage til andre EU-programmer og -initiativer, herunder den digitale og grønne omstilling, og dermed giver den europæiske grønne pagt en kreativ og kulturel dimension og gør den til en håndgribelig, positiv og inklusiv oplevelse for alle, hvilket således markerer begyndelsen på en ny innovationsbølge; understreger, at det nye europæiske Bauhaus også skal beskytte borgerne mod naturkatastrofer og klimarelaterede katastrofer ved at medtage en sikkerhedskomponent i sine mål; bemærker, at dette vil fremme udviklingen af nye byggemetoder og brugen af innovative, kvalitetsbetonede, bæredygtige og robuste byggematerialer, herunder i forbindelse med genopbygningen efter katastrofer;
4. bekræfter, at det nye europæiske Bauhaus har potentiale til at omforme den måde, hvorpå politikker udformes, herunder ved at samarbejde med lokalsamfund, til at fremme politikker og lovgivningsmæssig udvikling, der påvirker det bebyggede miljø og arbejdsstyrkens trivsel, og til at forme fremtidens miljø ved at opfylde behovet for rum, der er tilgængelige og egnede til nye og skiftende levemåder, såsom rum til ikketraditionelle sammensætninger af husholdninger, flergenerationsboliger, fleksible (delte) arbejdspladser, børnevenlige bymiljøer og sikrere rum for kvinder og sårbare personer; insisterer på, at det nye europæiske Bauhaus skal udvise et ambitionsniveau i overensstemmelse med Unionens klimaforpligtelser og udstikke retningslinjer for medlemsstaternes, herunder de lokale og regionale myndigheders, gennemførelse heraf;
5. understreger, at det nye europæiske Bauhaus, for at det kan blive en succes, skal være tilgængeligt, gennemsigtigt, prismæssigt overkommeligt, socialt og geografisk retfærdigt og inklusivt samt aktivt inddrage EU-borgere, lokalsamfunds­ baserede organisationer og lokale beboere, sikre social og territorial mangfoldighed og støtte alle projekter, uanset deres størrelse, på en bottom-up-måde — fra projektudformning til udrulning og evaluering — samtidig med at det skal tage aktive skridt til at undgå enhver elitær tilgang eller negative virkninger af gentrificering, men søge at høre borgerne mere og øge deres deltagelse; understreger behovet for at inddrage unge i initiativet, navnlig unge arkitekter, kunstnere og arbejdstagere inden for de kulturelle og kreative sektorer og industrier;
6. fremhæver betydningen af at sikre tilgængelighed for personer med handicap og nedsat mobilitet eller særlige behov og for personer fra dårligt stillede grupper ved at gøre offentlige tjenester og det kulturelle, sociale og økonomiske liv tilgængelige for alle; fremhæver i den forbindelse betydningen af godt design; insisterer på, at ressourcerne også skal rettes mod udstødte, marginaliserede og ugunstigt stillede samfund;
7. mener, at denne innovative kulturelle bevægelse har potentiale til at gøre Europa til en global frontløber inden for bæredygtig arkitektur, territorial og fysisk planlægning, design, kultur, bæredygtig mobilitet og logistik, teknologi, den cirkulære økonomi, energieffektivitet og vedvarende energi, idet den fremmer bedre måder, hvorpå vi sammen kan leve, arbejde og dyrke fritidsaktiviteter, som også kan anvendes uden for EU; mener, at der skal ydes tilstrækkelig støtte til social og teknologisk innovation, herunder gennem offentlige og private investeringer i forskning og udvikling;
8. opfordrer Kommissionen til yderligere at udvide rækkevidden for det nye europæiske Bauhaus ved at inddrage associerede lande og partnerlande uden for EU, så de også kan deltage i initiativet, herunder gennem en permanent dialog om det nye europæiske Bauhaus; anerkender, at det nye europæiske Bauhaus har potentiale til at bidrage til genopretningen af byer, samfund og økonomien i efterkrigsperioder, navnlig i forbindelse med den igangværende krig i Ukraine, hvor genopretningen bør foregå med inddragelse af de ukrainske kulturelle og kreative sektorer og de tilknyttede fagfolk;